|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** | **Nr. GND/2024/418** |
|  | **(protokols Nr.15; 45.p)** |

**Par Stradu pagasta nekustamā īpašuma nosaukuma “Gustāni” maiņu**

Pašvaldību likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Nekustamā īpašuma valsts kadastra informācijas sistēmas (turpmāk – Kadastrs) datiem Gulbenes novada pašvaldībai, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.pantu un likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta piekto daļu, piekrīt nekustamais īpašums ar nosaukumu “Gustāni”, Stradu pagasts, Gulbenes novads, kadastra numurs 5090 006 0111, sastāvošs no neapbūvētas zemes vienības ar kadastra apzīmējumu 5090 006 0111 1,6291 ha platībā.

Saskaņā ar Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (turpmāk – Noteikumi Nr.20) zemes vienība ar kadastra apzīmējumu 5090 006 0111 atrodas lauksaimniecības (L) teritorijā.

Atbilstoši Noteikumu Nr.20 290. un 291.punktam, lauksaimniecības teritorijā atļautā izmantošana ir lauksaimnieciskās ražošanas uzņēmumu un viensētu apbūve, kas nozīmē, ka zemes vienība ar kadastra apzīmējumu 5090 006 0111 var tikt apbūvēta un kļūt par adresācijas objektu Ministru kabineta noteikumu Nr.455 “Adresācijas noteikumi” (turpmāk – Adresācijas noteikumi) noteiktajā kārtībā.

Saskaņā ar Kadastra datiem Gulbenes novada Stradu pagasta teritorijā ir reģistrēts vēl viens nekustamais īpašums ar nosaukumu “Gustāni” (kadastra numurs 5090 006 0023, sastāvošs no zemes vienības ar kadastra apzīmējumu 5090 006 0023 un uz tās esošām ēkām (būvēm) ar kadastra apzīmējumiem 5090 006 0023 001, 5090 006 0023 002, 5090 006 0023 003, 5090 006 0023 004, 5090 006 0023 009), kas pieder fiziskai personai. Zemes vienībai ar kadastra apzīmējumu 5090 006 0023 un uz tās esošajām ēkām (būvēm) ar kadastra apzīmējumiem 5090 006 0023 001, 5090 006 0023 002, 5090 006 0023 003, 5090 006 0023 004, 5090 006 0023 009 ir piešķirta adrese: “Gustāni”, Stradu pag., Gulbenes nov., LV-4417.

Adresācijas noteikumu 8.1.apakšpunkts nosaka, ka administratīvajā teritorijā un novada teritoriālā iedalījuma vienībā adrese nedrīkst atkārtoties, izņemot šo noteikumu 21. un 22. punktā minētos gadījumus.

Gulbenes novada pašvaldības domes ieskatā ir lietderīgi izvērtēt un sakārtot, kur nepieciešams, arī vienādus īpašumu nosaukumus, dzēšot tos vai mainot tos uz nosaukumiem (vai piešķirot tādus nosaukumus), kas ir identiski adresei, lai neveidotos situācija, kad īpašuma nosaukums atšķiras no adreses. Šādas darbības ir paredzētas arī Valsts zemes dienesta Adrešu reģistra departamenta sniegtajās rekomendācijās.

Saskaņā ar Nekustamā īpašuma valsts kadastra likuma 1.panta 14.punktu nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, Ministru kabineta noteikumu Nr.455 “Adresācijas noteikumi” 8.1.apakšpunktu, Ministru kabineta 2012. gada 10. janvāra noteikumu Nr. 50 “Vietvārdu informācijas noteikumu” 16.1 punktu, un Attīstības un tautsaimniecības komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. MAINĪT nosaukumu no “Gustāni” uz “Gustānu pļava” nekustamajam īpašumam ar kadastra numuru 5090 006 0111, kas sastāv no zemes vienības ar kadastra apzīmējumu 5090 006 0111 1,6291 ha platībā.

2. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

3. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis